_:n31bb8693b1fb4a7a84a0642e78c4c5e4xb0
<http://schema.org/articleBody>
"Ilie Năstase a spus ce pensie primește după recalcularea din septembrie. Nu a primit niciun leu în plus de la statul român. \\nÎn august 2023, Ilie Năstase mărturisea că încasează o pensie de 1.435 de lei pe lună. Fostul mare tenismen a spus că în urma recalculării care a avut loc la începutul acestei luni nu a primit niciun leu în plus.\\n„Eu am fost răsplătit cu o pensie de militar de 1.435 de lei pe lună. Asta este răsplata pe care eu o primesc in fiecare lună. Dar să ştiţi că nu mă aşteptam să mă răsplătească cu nimic… Dar dacă tot dau la alţii şi dau serios pensiile astea speciale… L-am auzit pe unul care spunea că «am eu pensie specială»… Dacă a mea este pensie specială, alea cu adevărat speciale cum dracu’ sunt? Cât or primi ăia?”, a spus Ilie Năstase în august. \\nAcum, el a dezvăluit că pensia lui e neschimbată. „1435 de lei este pensia mea de ani buni. Nu am primit nimic în plus, niciun măcar leu. Nu am primit nici măcar vreo hârtie oficială legată de vreo posibilă schimbare a pensiei. Citesc prin presă că am pensie de general, dar asta e o mare gogoriță. Am ieșit cu gradul de locotenent-colonel la pensie și am lunar în cont suma de 1435 de lei. Nici mai mult, nici mai puțin!\\nAm optat să primesc pensia pe card, așa că nu am nicio treabă cu poștașul pe partea asta. E adevărat că am gradul de general, pe care l-am primit, repet a mia oară, la modul de distincție extraordinară. La superlativ, iar gradul nu a fost și nu este nici azi urmat de plata vreunor drepturi financiare. Sunt un general cu o pensie de 1435. Înseamnă că atât merit!”, a spus Ilie Năstase, conform sportpesurse.ro.\\nViața fabuloasă a lui Ilie Năstase: „În România sunt sărac”\\nMihai Morar a stat față în față cu Ilie Năstase.&nbsp;Rareori avem ocazia să spunem că viața bate filmul. Acum însă avem ocazia să auzim povestea fantastică a unui om care a cucerit lumea prin talentul și carisma lui și care a transformat sportul mondial. One of &nbsp;kind… Ilie Năstase, în cel mai nou episod de podcast&nbsp;FAIN&nbsp;&amp;&nbsp;SIMPLU. Ilie Năstase, cel mai mare jucător de tenis român, i-a cunoscut pe cei mai importanți oameni din lume: Phil Knight (co-fondatorul Nike), Horst Dassler, George W. Bush, Donald Trump, Joe Biden și nu numai.\\nNasty, cum era alintat de o planetă întreagă în anii 70, este cel care a adus spectacolul și banii în sport. Și nu doar în tenis. Pentru că precedentul creat de el într-un sport care încă nu depășea un interes nișat la finalul anilor 60 a fost preluat și exportat în întreaga lume sportivă. Lumea a început să caute spectacolul, iar sponsorii… adevărații performeri și showmen. Și o dată cu ei, în sport au venit contractele purtătoare de sume colosale.\\nDupă cei 24 de ani petrecuți în dreptunghiul magic de zgură sau iarbă, Nastase a schimbat iremediabil ideea de competiție sportivă. Iar tenisul a ajuns pe culmi pe care nu le visa înainte de apariția românului care are în palmares 7 Grand Slam-uri la dublu și 2 la simplu.\\nDespre impactul major asupra sportului, asupra giganților Nike și Adidas, despre relația cu Ceaușescu și Țiriac, dar și despre unul din cele mai așteptate filme ale anului – Nasty – afli acum, într-o discuție cum nu e alta. Fain &amp; Simplu te poartă prin vremurile romantice și tumultoase ale sportului, care au apus definitiv. Cel mai neconvențional număr 1 al tenisului mondial, Ilie Năstase, vine la Mihai Morar.\\n„SPOVEDANIA LUI NASTY. La 77 ani, primul Număr 1 din istoria tenisului își povestește fabuloasa viață la @fainsisimplu. Cu câteva zile înainte de premiera în cinema a @nasty.themovie, Ilie ne vorbește despre planul de a deveni din nou tată, despre cum se simte vedetă în străinătate, iar în România se simte un om sărac. Vedeți acum pe YouTube sau ascultați pe Spotify și Apple Podcasts peste 2 ore de memorii și întâlniri cu cei mai mari oameni ai lumii: Joe Biden, George W Bush sau fondatorii Nike și Adidas. Ilie nu a trăit istoria, a creat-o. Emoționat este pasajul în care Năstase vorbește despre relația cu Ion Țiriac. Musai de ascultat. Credeți-mă, e un podcast cu unul dintre cei mai liberi, sinceri, asumați oameni pe care ii poți cunoaște într-o viață. Îmi doresc acest dialog de peste 2 ani de zile, iar acum a fost momentul cel mai bun ca să apară&#039;, a declarat Mihai Morar.\\n„Eu mă consider o vedetă în străinătate. În România nu mă consider o vedetă. Aici mă consider sărac. Când văd despre ce bani se vorbește, ce sume și milioane… te sperii,&#039;&nbsp;a declarat Ilie Năstase, într-un dialog cu&nbsp;Mihai Morar.&nbsp;\\n„Un om bogat este cel care nu se uită la restaurant la prețuri, poate să își ia ce mașină vrea. Dar mai importantă e sănătatea.\\nRestul lucrurilor sunt niște jucării pe care le obținem cu eforturi și le lăsăm altora să se joace cu ele, atunci când plecăm,&#039;&nbsp;a punctat Ilie Năstase, în același interviu, în care a menționat că nu a fost niciodată preocupat să acumuleze avere.\\n„Când dau, nu vreau să mă vadă nimeni. Vreau să fiu discret. Și soția mea e la fel,&#039; a completat Ilie Năstase, vorbind despre relația sa cu banii. "
<https://www.avantaje.ro/articol/ilie-nastase-a-rabufnit-dupa-ce-a-primit-pensia-dupa-recalculare>